**Projektas**

## ŠILUTĖS RAJONO SAVIVALDYBĖS

## TARYBA

**sprendimas**

## DĖL SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1196 „DĖL ŠILUTĖS RAJONO SAVIVALDYBĖS KETINIMO DALYVAUTI ĮGYVENDINANT PROJEKTĄ „MOKINIŲ UGDYMOSI PASIEKIMŲ GERINIMAS DIEGIANT KOKYBĖS KREPŠELĮ“ PAKEITIMO

#### 2019 m. lapkričio d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Šilutės rajono savivaldybės taryba n u s p r e n d ž i a:

1. Pakeisti Savivaldybės tarybos 2018 m. gruodžio 20 d. sprendimo Nr. T1-1196 „Dėl Šilutės rajono savivaldybės ketinimo dalyvauti įgyvendinant projektą „Mokinių ugdymosi pasiekimų gerinimas diegiant kokybės krepšelį“ pavadinimą: vietoj „Mokinių ugdymosi pasiekimų gerinimas diegiant kokybės krepšelį“ įrašyti „Kokybės krepšelis“.
2. Pakeisti Savivaldybės tarybos 2018 m. gruodžio 20 d. sprendimo Nr. T1-1196 „Dėl Šilutės rajono savivaldybės ketinimo dalyvauti įgyvendinant projektą „Mokinių ugdymosi pasiekimų gerinimas diegiant kokybės krepšelį“ 1 punktą: vietoj projekto pavadinimo „Mokinių ugdymosi pasiekimų gerinimas diegiant kokybės krepšelį“ įrašyti projekto pavadinimą „Kokybės krepšelis“.
3. Pakeisti Savivaldybės tarybos 2018 m. gruodžio 20 d. sprendimo Nr. T1-1196 „Dėl Šilutės rajono savivaldybės ketinimo dalyvauti įgyvendinant projektą „Mokinių ugdymosi pasiekimų gerinimas diegiant kokybės krepšelį“ 2 punktą ir jį išdėstyti taip:

,,2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją, pasirašyti ketinimų protokolą, partnerystės sutartį ([pridedama](SVI03sutartisK.docx)) ir kitus su šiuo projektu susijusius dokumentus“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis Arvydas Bielskis Vita Stulgienė

2019-11- 2019-11-21 2019-11-21

Parengė

Dainora Butvydienė

2019-11-21

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

## DĖL SAVIVALDYBĖS TARYBOS 2018 M. GRUODŽIO 20 D. SPRENDIMO NR. T1-1196 „DĖL ŠILUTĖS RAJONO SAVIVALDYBĖS KETINIMO DALYVAUTI ĮGYVENDINANT PROJEKTĄ „MOKINIŲ UGDYMOSI PASIEKIMŲ GERINIMAS DIEGIANT KOKYBĖS KREPŠELĮ“ PAKEITIMO

2019-11-21

Šilutė

**1. Parengto projekto tikslai ir uždaviniai.**

Pakeisti projekto pavadinimą ir įgalioti pasirašyti partnerystės sutartį.

**2. Kaip šiuo metu yra sureguliuoti projekte aptarti klausimai.**

Švietimo ir mokslo [ministro 2018-08-28 įsakymu Nr. V-707 buvo patvirtintas kokybės krepšelio skyrimo bendrojo ugdymo mokykloms tvarkos aprašas](https://e-seimas.lrs.lt/portal/legalAct/lt/TAD/cc9545a2abc211e8aa33fe8f0fea665f?jfwid=-2icx9ex5p). Kokybės krepšelio tikslas – mokinių ugdymosi pasiekimų gerinimas. Projekto įgyvendinimo kontekste mokyklos pagal šiame apraše nustatytus kriterijus ir rodiklius skirstomos į dvi grupes: stiprią geros mokyklos požymių raišką turinčios mokyklos ir silpną geros mokyklos požymių raišką turinčios mokyklos.

Mokykloms skiriamos kokybės krepšelio lėšos skaičiuojamos pagal mokykloje besimokančių mokinių skaičių remiantis  Švietimo valdymo informacinės sistemos kiekvienų einamųjų mokslo metų rugsėjo 1 d. duomenimis:

stiprią geros mokyklos požymių raišką turinčioms mokykloms kokybės krepšelio lėšų suma skaičiuojama dauginant kokybės krepšelio dydį iš mokinių, besimokančių pagal pradinio, pagrindinio ir vidurinio ugdymo programas, skaičiaus (atrinkta Usėnų pagrindinė mokykla);

mokykloms, kurių geros mokyklos požymių raiška yra silpna, kokybės krepšelio lėšų suma skaičiuojama kokybės krepšelio dydį dauginant iš mokinių, besimokančių pagal pagrindinio ugdymo programos pirmą dalį (5–8 klasės), skaičiaus (atrinktos 7 mokyklos: M. Jankaus, Juknaičių, Katyčių, Kintų, Saugų J. Mikšo, Vilkyčių pagrindinės mokyklos, Ž. Naumiesčio gimnazija).

Mokykloms, turinčioms patvirtintą mokyklos veiklos tobulinimo planą (remiantis mokyklos veiklos kokybės įsivertinimo ir (ar) išorinio vertinimo išvadomis mokyklos parengtą, su Savivaldybe bei projekto vykdytoju (toliau – ugdymo plėtotės centras) suderintą ir mokyklos vadovo patvirtintą dviejų mokslo metų trukmės planą), kokybės krepšelio lėšos skaičiuojamos ir skiriamos einamiesiems mokslo metams, bet ne vėliau kaip iki einamųjų mokslo metų gruodžio 31 d. Mokyklos veiklos tobulinimo plano pagrindu pasirašomas partnerystės sutarties papildymas ir savivaldybėms pervedamos kokybės krepšelio lėšos, skirtos Projekte dalyvaujančioms mokykloms. Po vienerių mokslo metų mokyklos veiklos tobulinimo planas gali būti koreguojamas. Ugdymo plėtotės centras mokyklos veiklos tobulinimo planavimui ir įgyvendinimo stebėsenai priskirs mokyklos veiklos tobulinimo konsultantą.

Ugdymo plėtotės centras Savivaldybei vieneriems mokslo metams perves 85 proc. kokybės krepšelio lėšų, skirtų dalyvaujančioms Projekte mokykloms. Savivaldybės mokykloms iš savo biudžeto skiria likusius 15 proc. kokybės krepšelio lėšų. Jei savivaldybė po vienerių mokslo metų nuo partnerystės sutarties pasirašymo įvykdo apraše numatytas sąlygas, tai Savivaldybei projekto vykdytojas kompensuoja iš Savivaldybės biudžeto lėšomis padengtą kokybės krepšelio lėšų dalį (15 proc.).

Sąlygos, kurias įvykdžius, Savivaldybei kompensuojama 15 proc. kokybės krepšelio lėšų dalis:

1. Savivaldybės mokyklose 5–8 klasėse sumažėjo jungtinių klasių komplektų;

2. Savivaldybėje sumažėjo mokyklų, juridinių vienetų, kuriose mokosi iki 120 mokinių;

3. Savivaldybės mokyklose sumažėjo ne visu etatu dirbančių mokytojų

2019 m. lapkričio 18 dieną gautas prašymas iš Nacionalinės švietimo agentūros pasirašyti partnerystės sutartį. Pasikeitė projekto pavadinimas iš „Mokinių ugdymosi pasiekimų gerinimas diegiant kokybės krepšelį“ į „Kokybės krepšelis“. Sprendime buvo nurodyta pasirašančio pavardė.

**3. Kokių pozityvių rezultatų laukiama.**

Sudaroma galimybė mažinti skirtumus tarp atskirų mokyklų bei prielaida ugdymo kokybei gerėti.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Neturėtų būti.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra**.**

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

Nereikia.

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Švietimo ir mokslo ministro 2018-10-12 įsakymu Nr. V-818 „Dėl kokybės krepšelio dydžių nustatymo“ kokybės krepšelio dydis vienam besimokančiam mokiniui vieneriems mokslo metams skiriama:

silpną geros mokyklos požymių raišką turinčioje mokykloje – 354 Eur;

stiprią geros mokyklos požymių raišką turinčioje mokykloje – 127 Eur.

Skaičiuojant 2018-09-01 duomenimis, ŠMM skiriamos lėšos vieneriems mokslo metams būtų – 261 598 Eur, Savivaldybės dalis – 46 164 Eur.

**8. Projekto autorius ar autorių grupė.**

Švietimo skyriaus vedėja Dainora Butvydienė.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Kokybės krepšelis.

**10. Kiti, autorių nuomone, reikalingi pagrindimai ir paaiškinimai.**

Nėra.

Skyriaus vedėja Dainora Butvydienė